text: Vand, energi og bevægelse er Koldings nye attraktion
  03 september 2016 kl. 07.58
  Koldings nye attraktion, Harteværket Oplevelsescenter, har slået dørene op og er klar til at tage imod børn og voksne, der gerne vil blive klogere på vand, energi og bevægelse.
  Flere hundrede mennesker var mødt frem, da Harteværket Oplevelsescenter fredag blev indviet. Indvielsen blev foretaget af energi-, forsynings- og klimaminister Lars Chr. Lilleholt (V).
  Da Harteværket blev taget i brug i 1920, var det et af Danmarks største og mest moderne vandkraftværker. Ideen bag det nye oplevelsescenter er koblingen mellem viden, historie, kultur og oplevelser, så også kommende generationer kan  lære om vandets egenskaber og elproduktionen.
  Der er brugt 21 millioner kroner til at omdanne Harteværket til et oplevelsescenter. Pengene er bl.a. kommet fra  Realdania Kolding Kommune, Friluftsrådet samt , Lokale og Anlægsfonden.
  